L 210/8
BG
Официален вестник на Европейския съюз
11.8.2022 г.
животински продукти от държава членка или от одобрена трета държава и че постигат съответствие с изискванията за здравето на животните и общественото здраве, определени в делегирани регламенти (ЕС) 2019/625 (3) и (ЕС) 2020/692 на Комисията (4) и регламенти за изпълнение (ЕС) 2020/2235 (5) и (ЕС) 2021/404 на Комисията (6).
С оглед на яснотата вписванията за тези държави следва да бъдат отбелязани в таблицата от приложението към Решение No 2011/163/ЕС с „O“ само в колоната за съответния животински вид, по отношение на който е отправено искане.
(5)
На третите държави, представили план за продукти от аквакултури, мляко или яйца и искане за производство на съставни продукти, следва да бъде разрешено да произвеждат съставни продукти, предназначени за износ в Съюза и съдържащи тези преработени продукти, като за целта използват посочените преработени продукти, при условие че продуктите, за които не са представили план, са доставени от държави членки или от одобрени трети държави.
С оглед на яснотата вписванията за тези държави следва да бъдат отбелязани в таблицата от приложението към Решение No 2011/163/ЕС с „O“ за останалите категории.
(6)
Включването на трети страни в списъка по отношение на мекотели е необходимо поради промяната в изискванията за сертифициране на отглежданите в стопанства мекотели.
Понастоящем съгласно Директива 96/23/ЕО няма изискване третите държави да представят на Комисията планове за мекотели.
Единственият приложим мониторинг на остатъците при производството на отглеждани в стопанства мекотели по отношение на замърсителите се извършва в съответствие с Регламент за изпълнение (ЕС) 2019/627 на Комисията (7), а третите държави, които отговарят на тези условия, са включени в списъка в приложение VIII към Регламент за изпълнение (ЕС) 2021/405 на Комисията (8).
Поради това от съображения за яснота следва третите държави, които отговарят на изискванията по членове 56—59 от Регламент за изпълнение (ЕС) 2019/627, включително относно мониторинга на остатъците, да бъдат отбелязани в колона „Аквакултури“ в таблицата от приложението към Решение No 2011/163/ЕС с „М“, за да се обозначи така „мекотели“.
(7)
Някои държави поискаха да изнасят за Съюза съставни продукти, съдържащи преработени продукти от мекотели с произход от държави членки или одобрени трети държави, изброени в приложение VIII към Регламент за изпълнение (ЕС) 2021/405.
Държавите, отбелязани с „Х“ в таблицата от приложението към Решение No 2011/163/ЕС поне за една от следните стоки — говеда, овце/кози, еднокопитни животни, свине, домашни птици, аквакултури, мляко, яйца или дивеч, са предоставили достатъчно гаранции във връзка с въведените от тях системи за официален контрол.
Поради това всички тези държави следва да бъдат отбелязани с „P“ в колона „Аквакултури“ от посочената таблица, което ще им позволи да използват преработени продукти от мекотели с произход от държави членки или одобрени трети държави за производството и износа на съставни продукти, съдържащи преработени продукти от мекотели.
(3) Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на Съвета по отношение на изискванията за въвеждане в Съюза на пратки от определени животни и стоки, предназначени за консумация от човека (ОВ L 131, 17.5.2019 г., стр. 18).
(4) Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (ОВ L 174, 3.6.2020 г., стр. 379).
(5) Регламент за изпълнение (ЕС) 2020/2235 на Комисията от 16 декември 2020 г. за определяне на правила за прилагането на регламенти (ЕС) 2016/429 и (ЕС) 2017/625 на Европейския парламент и на Съвета по отношение на образците на ветеринарни здравни сертификати, образците на официални сертификати и образците на ветеринарни здравни/официални сертификати за въвеждане в Съюза и за движение в рамките на Съюза на пратки с определени категории животни и стоки и по отношение на официалното сертифициране във връзка с тези сертификати и за отмяна на Регламент (ЕО) No 599/2004, регламенти за изпълнение (ЕС) No 636/2014 и (ЕС) 2019/628, Директива 98/68/ЕО и решения 2000/572/ЕО, 2003/779/ЕО и 2007/240/ЕО (ОВ L 442, 30.12.2020 г., стр. 1).
(6) Регламент за изпълнение (ЕС) 2021/404 на Комисията от 24 март 2021 г. за установяване на списъци на трети държави, територии или зони от тях, от които е разрешено въвеждането в Съюза на животни, зародишни продукти и продукти от животински произход, в съответствие с Регламент (ЕС) 2016/429 на Европейския парламент и на Съвета (ОВ L 114, 31.3.2021 г., стр. 1).
(7) Регламент за изпълнение (ЕС) 2019/627 на Комисията от 15 март 2019 г. за определяне на еднакви практически условия за извършването на официален контрол върху продукти от животински произход, предназначени за консумация от човека, в съответствие с Регламент (ЕС) 2017/625 на Европейския парламент и на Съвета и за изменение на Регламент (ЕО) No 2074/2005 на Комисията по отношение на официалния контрол (ОВ L 131, 17.5.2019 г., стр. 51).
(8) Регламент за изпълнение (ЕС) 2021/405 на Комисията от 24 март 2021 г. за установяване на списъци на трети държави или региони от тях, от които е разрешено въвеждането в Съюза на определени животни и стоки, предназначени за консумация от човека, в съответствие с Регламент (ЕС) 2017/625 на Европейския парламент и на Съвета (ОВ L 114, 31.3.2021 г., стр. 118).